《零陵西亭同朱大参衮杨佥宪材赋》
明代·许宗鲁

八洞探幽赜，登台散远心。
雷声带雨重，虹影射江深。
山巩三苗国，天低八桂林。
来游陪二妙，词赋总南金。

作者简介：（1490—1559）陕西咸宁人，字东侯，号少华。正德十二年进士。改庶吉士，历官监察御史、右佥都御史，巡抚保定、辽东。开府雄边，多所建置。致仕归，构草堂，积图书，置酒赋诗，作词曲为乐。书法尤善。有《少华集》等。